Lav et referat af nedenstående tekst:

Tekst:
Der er gået 17 år, siden håndboldspiller Henrik Toft Hansen sidst trak i Mors-Thy Håndbolds blå trøje. Men i dag vendte han hjem til klubben, hvor han startede karrieren. Denne gang som anfører. - Det er fedt at være tilbage i området. Det er nogle år siden, jeg var her sidst, så jeg glæder mig utroligt meget, lyder det fra den nu 36-årige spiller. Henrik Toft Hansen har senest spillet i Paris, men det er lige meget for ham, hvor han spiller, for målet er klart. - Jeg er taget hjem og træner hver dag for at vinde håndboldkampe. Det har ikke ændret sig, uanset hvilken trøje, jeg har på, siger han. Jublende klub Henrik Toft Hansen bliver taget imod med åbne arme, siger direktør og sportschef Sigurd Skovborg. - Det er det helt perfekte match. Vi er en bondeklub, og uden at fornærme ham, så er Henrik også en bonderøv fra Salling. Han er simpelthen lige så jordnær, som hele vores system er, jubler han og fortsætter: - Efter vi har skrevet med ham, har vi oplevet en enorm interesse. Både for publikum, men selvfølgelig også kommercielt. Også klubbens fanklub ’Bette Balkan’ er meget tilfredse med at have fået Henrik Toft Hansen hjem. - Jeg tænkte, hvis han ville til Danmark, så var der nok mange andre steder end Mors-Thy. Det er rigtigt fedt, at han giver noget tilbage til den klub, hvor han startede, siger formand Jacob Mehl. Dagens kamp i pokalturneringen endte for Mors-Thy med et nederlag til Skjern Håndbold.

Referat:
Thy-Mors Håndbold har fået ny anfører. Men klubben er ikke helt ukendt for den nye spiller.